o
Eilat mainitaan jo hyvin varhain Raamatussa,
5. Mooseksen kirjan luvussa 2, ja myös 4. Mooseksen kirjassa.
Meren toisella puolella näkyy Akaban kaupunki.
Sitä kutsuttiin nimellä Etzion Gaver. Tämä oli Eilatin vanha nimi.
Eilatia kutsuttiin Raamatun aikoihin myös nimellä Ayelet.
Tämä alue toimi tukikohtana, koska tätä kautta kuljettiin Afrikkaan,
Aasiaan ja Eurooppaan.
Eilat on siis aina ollut strategisesti merkittävä paikka.
Faaraot ovat käyneet täällä, samoin babylonialaiset, persialaiset
ja Saaban kuningatar.
Tässä kohtaa kulki muinainen kuningasten valtatie, jota pitkin
Mooseskin matkusti.
4. Mooseksen kirjan luvussa 21 kerrotaan siitä,
kuinka israelilaiset marisivat Moosesta ja Jumalaa vastaan,
miksi heidän piti vaeltaa niin kauan erämaassa?
Oli menossa jo 39. vuosi.
Heidän piti vaeltaa Edomin maan ympäri.Edomin vuoret näkyvät tuolla.
4. Mooseksen kirjan 2. luvussa mainitaan Aravan tie,
mitä pitkin yhä kuljetaan Punaiselta mereltä Kuolleellemerelle.
Se mainittiin jo 4. Mooseksen kirjassa, kun Mooses vaelsi sitä
pitkin israelilaisten kanssa välttääkseen kohtaamasta
edomilaisia ja kävelläkseen Kuolleenmeren ympäri Jerikoon.
Suomalaiset ja hollantilaiset turistit käyvät pohjoisessa ja
haluavat nähdä Gennesaretin järven, Galilean, Jerusalemin, ja Nasaretin,
eikä heidän mielestään Eilatilla ole raamatullista merkitystä.
Eilat on kuitenkin mainittu Raamatussa.
Kasvoin Amerikassa juutalaisessa ei-uskonnollisessa perheessä.
En halunnut hyväksyä sitä materialistista yhteiskuntaa, jossa
elimme, joten päädyin Alaskaan, ja asuin iglussa kolme vuotta.
Luulin löytäväni rauhan tällä tavoin.
Kolmen vuoden jälkeen halusin kuitenkin nähdä maailmaa ja päätin
matkustaa Intiaan.
Kiinnostuin New agesta ja itämaisista uskonnoista.
Matkalla Intiaan pysähdyin Israelissa. 70-luvulla Israel oli
hyvin idealistinen paikka.
Tämä teki minuun vaikutuksen, ja päätin tutkia hieman historiaa.
Ymmärsin, että paras tapa tutkia Israelin historiaa
on lukea Raamattu.
En ollut opiskellut Raamattua, vaikka menin uskonnolliseen kouluun.
Jouluna 1973 olin Beetlehemissä, ja joku antoi minulle Raamatun.
Asuin Siinain erämaassa, joka oli siihen aikaan vielä osa Israelia.
Palasin Siinaille ja aloin lukea Raamattua 1. Mooseksen kirjasta.
Asuin hippikylässä, ja aloin viettää aikaani lukemalla Raamattua.
Kiinnostuin Uudesta testamentista,
koska sen lukeminen oli ollut aina kiellettyä.
Aloin lukea Matteuksen evankeliumia ja Jeesuksen persoona teki minuun
suuren vaikutuksen.
En myöskään nähnyt Uudessa testamentissa mitään
antisemitistisia vaikutteita.
Aloin rakastua Jeesukseen ja luulin, että olin ensimmäinen juutalainen
uskova apostolien jälkeen. En tiennyt, että oli olemassa muita
juutalaisia, jotka uskoivat Jeesukseen.
Luin, kuinka Jeesus sanoi, että hän on tie, totuus ja elämä, eikä kukaan
tule isän tykö muuta kautta.
Aikaisemmin olin uskonut, että kaikki tiet johtavat Jumalan luo.
Ymmärsin, että Jeesus oli ainoa tie, ja aloin uskoa häneen.
Tapasimme toisemme liftausreissulla Beethelemissä.
Tuohon aikaan oli mahdollista liftata Jerusalemista Beetlehemin,
Hebronin ja Beersheban kautta Eilattiin ja Siinaille asti.
Tämä tapahtui juuri Jom Kippur -sodan jälkeen.
Minusta oli tullut uskova ennen sotaa, ja olin viettänyt muutaman
vuoden kibbutzilla.
Tulin Israeliin tammikuussa 1970, eli nyt siitä tulee 40 vuotta.
Olen ollut erämaassa melkein yhtä pitkään kuin Mooses.
Tulen katolilaisesta kodista, enkä tietenkään koskaan saanut lukea
Raamattua.
Sain Raamatun, kun olin asunut Israelissa kaksi vuotta.
Olin lukenut paljon kirjoja, mutten koskaan Raamattua.
Luin evankeliumeja, ja kun pääsin Johanneksen evankeliumiin asti
huomasin, että Jeesus sanoi, kuinka ihmisen täytyy syntyä uudelleen.
Aloin ymmärtää, että Jeesus oli ainoa tie Jumalan luo.
Tulin uskoon, ja minulla oli paljon hippiystäviä.
Asuimme tässä lähistöllä eräällä vuorella omatekoisissa majoissa,
ja työskentelimme siellä täällä.
Eräänä päivänä filmiryhmä tuli tänne tekemään Mooses-elokuvaa.
He etsivät ekstroja, ja kaikki hipit lähtivät sinne töihin.
Saimme palkaksi 10 dollaria päivässä ja kolme ateriaa, ja se riitti meille.
Menimme Jerikoon kuvauksia varten ja kuvausten jälkeen liftasin
Jerusalemista takaisin etelään.
Sama auto otti meidät kyytiin.
Hän alkoi kertoa minulle Jeesuksesta, ja sanoin, että aion lukea Raamatun.
Muistaakseni annoin sinulle traktaatin.
Näin kaikki alkoi.
Jerusalemissa oli perhe, joka kutsui nuoria raamattupiiriin.
Asuimme siellä yhdessä.
Jerusalemissa ei silloin ollut paljon seurakuntia.
Sitten palasin Yhdysvaltoihin. Koska tiesimme, että tahdoimme
mennä naimisiin, myös John tuli Yhdysvaltoihin.
Menimme naimisiin vuonna 1975.
Vuonna 1976 muutimme Israeliin ja tulimme heti Eilattiin,
koska tiesimme, ettei täällä ollut seurakuntaa.
Aloimme pitää Raamattupiiriä.
Emme pitäneet sitä seurakuntana, vaan suurena perheenä.
Meillä oli neljä lasta, ja kotimme oli liian pieni.
Silloin aloimme miettiä, voisiko hostelli olla hyvä tapa laajentaa
vieraanvaraisuuttamme.
Vuonna 1984 Jumala antoi mahdollisuuden perustaa tämä
hostelli, jolle annoimme nimeksi "Shelter", turvapaikka.
Olemme pitäneet tätä hostellia nyt melkein 25 vuotta.
Alussa ihmisiä tuli ja meni ja minä rukoilin, että lapsemme saisivat
uskovia ystäviä.
Jumala alkoi lisäämään uskovia joukkoomme,
ja aloimme pitää viikottaisia kokouksia.
Tätä on jatkunut noin 28 vuotta.
Kutsumme seurakuntaamme Eilatin seurakunnaksi, paikannimen mukaan,
niinkuin Uudessa testamentissä seurakuntia tavattiin kutsua.
Eilatia vaivaa työttömyysongelma. Täällä asuu noin 60 000 asukasta.
Pääelinkeinona on turismi.
Täältä ei löydy hyviä uramahdollisuuksia nuorille.
Ihmisiä tulee ja menee, eikä hotellityö ole hyvää työtä.
Kaksi neljästä lapsestamme asuu muualla, eivätkä he varmaankaan
tule löytämään töitä täältä.
Kuitenkin, kun venäläisiä alkoi tulla, lukumäärämme kasvoi,
ja tämän jälkeen Israeliin tuli paljon Etelä-Amerikkalaisia
maahanmuuttajia.
Kuuban juutalaiset saavat muuttaa vapaasti Israeliin.
Venäläisten jälkeen tulivat kiinalaiset ja romanialaiset
hotellityöntekijät, ja huomasimme, että kommunistimaista Israeliin
tulleet maahanmuuttajat olivat kaikkein avoimimpia kuulemaan
evankeliumia.
Olemme nähneet monen venäläisen tulevan uskoon.
Nyt meidän seurakunnassamme on myös ryhmä eteläamerikkalaisia.
Sapattikokouksessamme puhutaan yleensä hepreaa, joka käännetään
englanniksi, venäjäksi, ja espanjaksi.
Joidenkin mielestä kokouksemme ovat kaoottisia, mutta mielestäni se on
siunaus ja esikuva taivaasta.
Eilat suutelee merta, tähtiä ja taivasta.
Kuninkaiden kaupunki, Jumalan kaupunki,
joka suutelee merta, tähtiä ja taivasta.
Olin tässä kaupungissa 20 vuotta sitten. Olin täysin rikki.
Pelastumiseni alkoi tässä kaupungissa.
Tulin Eilattiin, koska etsin vastauksia Jumalalta.
Ihmettelin, miksi minulle tapahtuu pahaa, vaikka yritän tehdä hyvää.
Olin naimisissa mielisairaan miehen kanssa.
En tuntenut Herraa, ja elämäni oli hyvin vaikeaa.
Halusin löytää Jumalan, ja etsin Häntä okkultismista.
Aloin harrastaa ouija-lautaa, joogaa, meditaatiota, kiinalaista
lääketiedettä ja kaikkea, minkä kautta voisin saada yhteyden
henkimaailmaan ja saada kuulla, mitä minun tuli tehdä.
Tulin Eilattiin, koska sitä pidettiin 20 vuotta sitten hyvin
hengellisenä kaupunkina.
Jokainen, joka halusi yhteyden paholaiseen, tuli Eilattiin.
He luulivat olevansa yhteydessä Jumalaan. Tänne tuli New agen
harrastajia ja hippejä.
He olivat huomanneet, että erämaa on hengellinen paikka.
Tämähän on totta, sillä kuningas Daavid kirjoitti psalminsa
erämaassa, Jeesus vietiin erämaahan, ja myös Johannes Kastaja
ja Paavali viettivät aikaa erämaassa.
Etsin Jumalaa, mutta päädyin olemaan niin demonien valtaama,
että istuin Eilatin kaduilla ja
luin ihmisten tulevaisuutta heidän käsistään.
Tämä tapahtui 20 vuotta sitten.
20 vuotta tämän jälkeen olen taas täällä. Jumala lähetti
meidät tänne 1,5 vuotta sitten rukoilemaan herätystä.
Palvelutyömme nimi on Kad-Esh MAP.
Kad-Esh tarkoittaa tulen astiaa, mikä viittaa herätyksen astiaan.
MAP tulee sanoista messiaaninen, apostolinen ja profeetallinen.
Tämä perustuu Tessalonikalaiskirjeen jakeeseen: Älkää sammuttako Henkeä.
Tämä palvelutyö keskittyy herätykseen.
Sain tämä nimen 19 vuotta sitten, ja silloin nimi MAP kuulosti minusta
liian isolta.
Siihen aikaan kukaan ei puhunut apostolisuudesta,
ja sanaa "profeetallinen" oltiin vasta alettu hieman käyttää.
Messiaaninen liike oli kyllä jo alkanut.
Ihmettelin sitä, miksi Jumala käytti näitä sanoja samassa lauseessa.
Nyt ymmärrän, mitä nimi tarkoittaa. "Messiaaninen" viittaa ilosanomaan,
joka on tehty Siionissa, eikä Roomassa, Babyloniassa tai USA:ssa.
Evankeliumi syntyi Siionissa juutalaisista juurista,
ja se viedään apostolisesti muihin maihin profeetallisen hengen
voitelemana.
Monet ihmiset rakastavat Israelia, mutta he eivät ole oikeasti
oksastaneet itseään öljypuuhun.
He rakastavat Israelia kaukaa. Jumala on lähettänyt minut tuomaan
Siionissa syntynyttä evankeliumia, evankeliumia kaikessa täyteydessään,
johon sisältyy Pyhä Henki, juutalaiset juuret, Tooran
ymmärtäminen, mitä useasti kutsutaan Vanhaksi testamentiksi, mutta mikä
oikeastaan tarkoittaa heprealaisia pyhiä kirjoituksia,
joita voidaan ymmärtää Pyhän Hengen ja Jeesuksen kautta.
Meillä on myös Raamattukoulu.
Herätyksen avain löytyy 1. Mooseksen kirjan luvun 12 jakeessa 3.
Siunaan niitä, jotka siunaavat sinua,
ja kiroan ne, jotka sinua kiroavat.
Sinussa tulevat kaikki maailman perhekunnat siunatuiksi.
Tätä viestiä tuomme kansakunnille.
Nyt kerron suuresta näystämme.
Ennenkuin lähdimme Jerusalemista, saimme profeetallisen sanan,
jonka mukaan tulemme perustamaan ylistyskeskuksen Eilatiin.
Ylistyskeskuksen perustaminen minne tahansa Israelissa on ongelmallista.
Olen uusi asukas Eilatissa, vaikka olinkin täällä jo 20 vuotta sitten.
Kuinka lähden toteuttamaan tällaista projektia?
Jumala on osoittanut minulle suosiota.
Testasin profetian sanaa erään turistiryhmän kanssa.
Kristittyjä turisteja tuli Nigeriasta, USA:sta, Australiasta
ja muista maista, ja mukana oli monia piispoja ja tuomareita.
Kutsuin Eilatin kaupunginjohtajan puhumaan tälle ryhmälle.
Kaupunginjohtaja alkoi kertoa heille, minkälaista tulevaisuutta
hän haaveilee Eilatille.
Hän sanoi haluavansa Eilatista tulevan maailman rauhan keskus
musiikin välityksellä.
Hypähdin, ja sanoin hänelle, että haluan kertoa hänelle Eilatia
koskevan näkymme.
Kerroin, että haluaisimme perustaa kansainvälisen ylistyskeskuksen,
jossa ylistetään musiikin ja tanssin avulla Israelin Jumalaa,
ja haluaisimme tuoda paljon kristittyjä monista maista
ylistämään Jumalaa Eilatissa.
Hän alkoi loistaa, ja sanoi: "voit laskea minut osakkaaksesi tähän
näkyyn."
Eilat suutelee merta, tähtiä ja taivasta.
Kuningasten kaupunki, Jumalan kaupunki,
joka suutelee merta, tähtiä ja merta.
Minäkin päädyin tälle Jumalan pienelle maapalstalle.
Rakastamme erämaata, merta ja aurinkoa, joten on siunaus saada
asua täällä.
Rakastan erämaan hiljaisuutta ja sitä, että erämaassa ei näe mitään
ihmistekoista. Tunnen, että siellä on helppo lähestyä Jumalaa.
Erämaassa näkyy niin paljon tähtiä. Rakastamme myös merta ja koralleja.
Täällä on myös helppo tavata ihmisiä, koska he ovat avoimia.
Heidän kanssaan on helppo alkaa keskustella ja heille on helppo
antaa Raamattuja.
Arvioin, että kahdeksan kymmenestä ottaa vastaan, jos tarjoan kirjaa.
Euroopassa luku on päinvastainen, kahdeksan kieltäytyisi kohteliaasti.
Täällä kaikki on avoimempaa. Naapurien ovet ovat aina auki.
Ihmiset kulkevat sisään ja ulos koko ajan. Arvostamme tätä avoimuutta.